קול קורא להשתתפות 
בתכנית "חוסן קהילתי בכפר "- מועצה אזורית שפיר

בעקבות השפעות מלחמת 'חרבות ברזל', 'שותפות ביחד' שיקגו, מיסודה של הסוכנות היהודית יחד עם ג'וינט ישראל והמועצה האזורית שפיר, יזמו את תכנית 'חוסן קהילתי בכפר' השואפת לחזק את החוסן החברתי והקהילתי במועצה האזורית וביישובים שבתחומה.  
במסגרת התוכנית, אנשי מקצוע, מנהלים ופעילים קהילתיים יעברו הכשרה, יובילו תהליכים קהילתיים, ויחזקו את הקשר בין תושבים, הנהגות יישוביות והמועצה האזורית. 
מטרות התוכנית
•	לחזק את תחושת השייכות והמעורבות של התושבים ביישובי המועצה האזורית שפיר
•	להגביר את מעורבות התושבים בקבלת החלטות וביוזמות קהילתיות
•	לשפר את הקשר בין הנהגות קהילתיות, מועצות אזוריות והתושבים
•	לפתח מענים קהילתיים מותאמים לצרכים שעלו בעקבות המלחמה

במסגרת התוכנית, יבחרו חמישה יישובים במועצה שישתתפו בתוכנית ויקבלו:
•	מסגרות ארגוניות לשיח ודיונים משותפים עם עובדי המועצה
•	ימי למידה והכשרות הנוגעות לנושא ולצרכים שיעלו במהלך הדיונים
•	תקציב למימוש יעדי התוכנית על פי החלטת משותפת של היישובים ואנשי המקצוע במועצה

השתתפותכם בתוכנית מותנית בעמידתכם בכמה דרישות מרכזיות אותן אנו רואים כתנאי בסיסי להצלחתה של התוכנית:
•	הסמכת מוביל תכנית מתוך היישוב שיתחייב להוביל את התוכנית ביישוב
•	מיפוי של היישוב באמצעות שאלון שיועבר אליכם
•	בחירת חמישה תושבים פעילים שישתתפו בתהליך ההקמה של התוכנית ביישוב
•	השתתפות פעילה של  יו"ר הוועד היישובי והמוביל היישובי בכל מפגשי הצוות המוביל של התוכנית 
•	השתתפות במימון הפעילות בתוכנית בסכום מינימום של 2500 ש"ח

הגשת טופס ההצטרפות אינה מאשרת קבלה לתוכנית